Ecoembes, és una organització sense ànim de lucre dedicada a gestionar els residus d'envasos lleugers (plàstic, metàl·lics, compostos, etc..) així com els envasos de paper/cartró de consum domèstic, creada per esdevenir un Sistema Integrat de Gestió (SIG) d'envasos, arrel de les obligacions normatives establertes a la Llei d'envasos i residus d'envasos.
L'accionariat d'Ecoembes la composen empreses i associacions de empreses que integren els sectors que participen en la cadena de valor dels envasos, com ara les empreses envasadores, fabricants de primeres matèries, distribuïdors i empreses de reciclatge.
Ecoembes disposa d'autorització per actuar com a ens gestor del Sistema Integrat de Gestió d'envasos de consum domèstic a Catalunya per aconseguir, amb la col·laboració de totes les parts implicades en el procés de recollida i valorització dels envasos lleugers i de paper/cartró, el compliment dels objectius de reciclatge i valorització que s'han d'assumir segona la normativa d'aplicació.
El primer conveni de col·laboració entre l'Agència de Residus de Catalunya i Ecoembes es va signar a l'any 1999 i regularment s'ha anat renovant fins a l'actualitat, per període de 5 anys, com s'estableix a la normativa d'envasos i residus d'envasos.
En la negociació de les condicions dels convenis participen la Federació de Municipis de Catalunya (FMC), l'Associació Catalana de Municipis (ACM) i l'Àrea Metropolitana de Barcelona (AMB), com a representants dels ens locals.
Actualment el Conveni de col·laboració vigent és el corresponent al període 2013-2018 que s'ha prorrogat i modificant mitjançant diferents addendes.
Els convenis de col·laboració inclouen tots els conceptes que Ecoembes ha de finançar i s'estableixen les condicions econòmiques que han de satisfer als ens locals de Catalunya, els quals realitzen la recollida selectiva d'envasos lleugers i de paper/cartró.
Els conceptes i els imports a facturar per part dels ens locals, són els corresponents a la recollida selectiva d'envasos lleugers i dels envasos de paper/cartró, el seu transport, el posterior triatge i classificació, les estacions de transferència, la gestió dels envasos buits que han contingut productes especials recollits a les deixalleries, les campanyes de comunicació i altres actuacions de promoció de la recollida selectiva d'envasos.
Per tal que els ens locals puguin gaudir de les condicions de facturació d'aquest conveni, cal que prèviament estiguin adherits.
El tràmit d'adhesió i/o modificació de les adhesions existents s'ha de fer telemàticament, mitjançant l'entorn informàtic SDR, on s'ha d'adjuntar un Acord de Ple o Decret de Presidència.
Una vegada formalitzada les adhesions dels ens locals al conveni de col·laboració, aquests han de realitzar la facturació mensual, de totes les partides econòmiques establertes al conveni, mitjançant la pàgina web d'ECOEMBES.
Disponibilitat econòmica per a campanyes de foment de la recollida selectiva per als ens locals
Prèviament a la seva execució, les propostes de campanyes de comunicació han de ser presentades a l'Agència de Residus de Catalunya per a la seva validació i posterior tramesa als sistemes integrats, juntament amb aquesta fitxa de comunicació